ddrg/super_eurlex huggingface dataset:
10.

Som anført i tidligere udtalelser om udkast til national gennemførelseslov vedrørende collateral-direktivet ønsker ECB at understrege, at alle involverede parter i lovgivningsprocessen nøje bør undersøge konventionens potentielle konsekvenser for systemisk stabilitet og for behandlingen af transaktioner mod sikkerhedsstillelse, for at undgå at det gældende beskyttelsesniveau bringes i fare. Dette kan bl.a. indebære at begrænse lovvalget med hensyn til ejendomsrettigheder over værdipapirer, som føres på konti i systemisk betydningsfulde systemer (i særdeleshed værdipapirafviklingssystemer, som vurderes og anvendes af Eurosystemet) til den lov, som systemet er underlagt, såvel som andre foranstaltninger, der tager sigte på at beskytte systemisk endelighed, sikkerhed og gennemsigtighed (12). ECB skal i denne sammenhæng også henvise til »Standards for Securities Clearing and Settlement in the European Union« (standarder for clearing og afvikling i EU), udgivet af ECB og Udvalget af Europæiske Værdipapirtilsynsmyndigheder (CESR) (i det følgende benævnt »ESCB-CESR-standarder«) (13). Standarderne indeholder principper for sikkerhed, pålidelighed og effektivitet i clearing og afvikling. I Standard 1 anføres det, at systemer til værdipapirclearing og -afvikling samt link imellem dem bør have et sikkert, klart og gennemsigtigt lovgrundlag i de relevante jurisdiktioner. Som bemærket på side 15 i ESCB-CESR-rapporten af 15. september 2004 indebærer denne standard, som bl.a. er henvendt til værdipapircentraler og vigtige depotinstitutioner, at harmonisering af reglerne bør fremmes af hensyn til systemisk risiko, så de forskelle, der skyldes forskellige nationale regler og retsgrundlag, minimeres. I særdeleshed vil anvendelsen af et stort antal jurisdiktioner inden for et system forøge den juridiske kompleksitet og muligvis påvirke den systemiske stabilitet. Direktivet om endelig afregning har reduceret disse risici gennem opstilling af præcise regler om den lov, der regulerer systemet, og den lov, der regulerer en deltagers rettigheder og forpligtelser i en insolvenssituation. I overensstemmelse hermed bør antallet af jurisdiktioner, som er valgt i forbindelse med et system, holdes på et minimum. Med forbehold af en analyse af juridisk risiko kan det være en fordel, at der kun vælges ét retligt system til regulering af ejendomsretlige aspekter vedrørende alle værdipapirer på deltagernes konti i systemet og tilsvarende kun ét system til regulering af aftaleretlige aspekter af forholdet mellem systemet og hver enkelt deltager. Ideelt set bør den valgte lov være den samme, som regulerer systemet, for at sikre systemisk endelighed, sikkerhed og gennemsigtighed (jf. ESCB-CESR-rapport nr. 37, september 2004).
1.

Formålet med forordningsforslaget er at fastlægge minimumsnormer for prisindsamlingsperioder i hver måned for at forbedre sammenligneligheden af de harmoniserede forbrugerindekser (HCPI'er) mellem medlemslandene og pålideligheden af indekset for euroområdet. Da prisindsamlingsperioder er forskellige i medlemslandene, kan kortvarige prisvariationer inden for en måned for visse produkter, der indgår i HCPI'er, medføre betydelige forskelle i skønnede prisændringer. ECB ser med tilfredshed på forordningsforslaget, hvorefter prisindsamlinger skal foregå over mindst én arbejdsuge, i eller tæt på midten af måneden, og over mere end én arbejdsuge for produkter, hvorom det vides, at priserne udviser markante og uregelmæssige ændringer inden for en måned. Disse minimumsnormer er resultatet af et kompromis mellem behovet for en harmonisering af prisindsamlingen i medlemslandene på den ene side og omkostningerne ved en ændring af den bestående prisindsamlingspraksis på den anden.
DA Den Europæiske Unions Tidende C 49/35

DEN EUROPÆISKE CENTRALBANKS UDTALELSE

af 21. februar 2006

efter anmodning fra Rådet for Den Europæiske Union om forslag til Rådets forordning om ophævelse af Rådets forordning (EØF) nr. 3181/78 og Rådets forordning (EØF) nr. 1736/79 på det monetære område

(CON/2006/8)

(2006/C 49/11)

Den Europæiske Centralbank (ECB) modtog den 1. februar 2006 en anmodning fra Rådet for Den Europæiske Union om en udtalelse om forslag til Rådets forordning om ophævelse af forordning (EØF) nr. 3181/78 og Rådets forordning (EØF) nr. 1736/79 på det monetære område (COM(2005) 611 endelig) (i det følgende benævnt (»forordningsforslaget«). ECB's kompetence til at afgive en udtalelse fremgår af artikel 105, stk. 4, i traktaten om oprettelse af Det Europæiske Fællesskab, idet forordningsforslaget indeholder bestemmelser, som berører Det Europæiske Monetære System (EMS) og opgaverne for det tidligere Europæiske Monetære Institut, som ECB overtog i henhold til artikel 44 i statutten for Det Europæiske System af Centralbanker og Den Europæiske Centralbank. I overensstemmelse med artikel 17.5, første punktum, i forretningsordenen for Den Europæiske Centralbank er denne udtalelse vedtaget af ECB's Styrelsesråd.

1. Specielle bemærkninger

ECB har to specielle bemærkninger til forordningsforslaget.

1.1. Forordningsforslagets titel

ECB skal foreslå, at forordningsforslagets titel ændres for bedre at afspejle emnet for de to forældede forordninger, som skal ophæves, idet begge forordninger vedrører EMS's system snarere end det bredere monetære område.

1.2. Henvisning til ECB's udtalelse

I følge artikel 253 i traktaten skal forordninger, som vedtages af Rådet, henvise til de udtalelser, som skal indhentes i henhold til traktaten. ECB skal derfor foreslå, at henvisninger til forordningsforslaget henviser til denne udtalelse.

2. Ændringsforslag

Hvor ovennævnte forslag ville føre til ændringer i forordningsforslaget, vedlægges som bilag ændringsforslag.

Udfærdiget i Frankfurt am Main, den 21. februar 2006. Jean-Claude TRICHET Formand for ECB
1.4

Det er desuden vigtigt, at der sker en samtidig gennemførelse i medlemsstaterne af statistik for euroområdet og EU, som opstilles ved brug af national information. Forskellige tidsplaner for gennemførelse af NACE rev. 2 i hele EU ville have alvorlige negative konsekvenser for kvalitet og tilgængelighed af den aggregerede statistik for euroområdet og EU, indtil alle medlemsstater havde indført den nye nomenklatur fuldt ud og revideret deres tidsserier i overensstemmelse hermed. ECB foreslår derfor en skærpelse af betragtning 9 og artikel 6, litra c) for at sikre en fuldstændig koordineret gennemførelse af NACE rev. 2 i medlemsstaterne og konsistens mellem alle statistiske områder.
1.

Ved skrivelse af 15. februar 2006 har formanden for Rådet for Den Europæiske Union anmodet Styrelsesrådet for Den Europæiske Centralbank (ECB) om en udtalelse om Rådets indstilling 2006/108/EF af 14. februar 2006 om udnævnelse af et medlem af Direktionen for Den Europæiske Centralbank (1).
1.2

Det er meget vigtigt for ECB med henblik på at føre pengepolitik at kunne benytte og opstille statistik for euroområdet på grundlag af nationalregnskabsdata, som er fuldstændige, sammenlignelige, egnede til aggregering for medlemslandene i euroområdet, rettidige, pålidelige og konsistente inden for og mellem tabellerne i indberetningsprogrammet. ECB tillægger kvartalsstatistikken for nationalregnskaber meget stor værdi og ser med tilfredshed på det ændrede programs forslag til levering af disse data. Et sæt af konsistente nationalregnskabsdata er desuden af stor vigtighed, da det er nødvendigt for en omfattende analyse af produktivitetsændringer. I forbindelse hermed og i videre henseende er der behov for mere detaljerede opdelinger for nationale data end for kvartalsdata. ECB anser de mere detaljerede opdelinger af økonomiske aktiviteter og institutionelle sektorer i forordningsforslaget for en væsentlig forbedring. Regionalregnskabsdata er ikke af speciel betydning for ECB.
2.1.

ECB understreger, at den foreslåede opdeling efter økonomisk aktivitet på hovedafdelingsniveauer i overensstemmelse med den fælles nomenklatur for økonomiske aktiviteter i fællesskabet (NACE), herunder servicesektoren, er et vigtigt aspekt af forordningsforslaget, da tjenesteydelser har en stigende betydning som procentuel andel af den samlede økonomi. Den foreslåede opdeling er endvidere vigtig for at kunne forklare ændringer i det samlede antal ledige stillinger. En vellykket indsamling og efterfølgende indberetning af data som resultat af de foreslåede gennemførlighedsundersøgelser, samt af gennemførlighedsundersøgelserne af dækningen af enheder med under 10 ansatte, betragtes som vigtige skridt for yderligere at forbedre kvaliteten af dataene.
2.1.

Den foreslåede udvidelse af anvendelsesområdet for titlen for artikel 4 i forordning (EF) nr. 1338/2001 af 28. juni 2001 om fastlæggelse af de foranstaltninger, der er nødvendige for at beskytte euroen mod falskmøntneri (5) således at der indføres en forpligtelse til at videresende nye og gamle klasser af falske pengesedler til andre formål end identifikation følger delvis ECB's henstilling. Den foreslåede ændring af artikel 4, stk. 2, forhindrer dog ikke, at falske pengesedler kan anvendes eller tilbageholdes i forbindelse med straffesager i henhold til artikel 4, stk. 3, og dermed er i strid med en udvidelse af anvendelsesområdet for titlen for artikel 4, hvorved den effektive virkning af den ændrede bestemmelse bringes i fare. Anvendelse af bestemmelsen beror fortsat helt på såvel den nationale straffelov som på de juridiske eller strafforfølgende myndigheders skøn. Det kan tænkes, at eksempler på nye eller særlig farlige forfalskninger opdages i et land ved beslaglæggelse i et enkelt tilfælde, og at de retlige eller retsforfølgende myndigheder vil afvise eller som følge af national strafferet være afskåret fra at udlevere nogen af dem til brug for afprøvning og således modvirke ånden i den nye bestemmelse. Som angivet i afsnit 2 i ECB's henstilling, ønsker ECB ikke at de mistænktes og tiltaltes rettigheder i straffesager berøres I denne henseende er den interesseafvejning, som indførtes med forordning (EF) nr. 1338/2001 og som bibeholdes i forslaget til forordning, dog blevet skæv i forhold til beskyttelse af euroen mod falskmøntneri. Med henblik på at sikre beskyttelse heraf bør ECB og de nationale centralbanker have ret til at modtage eksemplarer af pengesedler, der er tilbageholdt som bevismidler i straffesager, medmindre dette er umuligt i betragtning af antallet og typen af de beslaglagte forfalskninger.
Nationale bestemmelser om statistisk fortrolighed kan ikke påberåbes for at hindre fremsendelse af fortrolige data, hvis en fællesskabsretsakt foreskriver fremsendelse af sådanne data.

Nationale bestemmelser om statistisk fortrolighed kan ikke påberåbes for at hindre fremsendelse af fortrolige data i medfør af stk. 1 og 2, hvis en fællesskabsretsakt foreskriver fremsendelse af sådanne data.

Artikel 23 — Adgang til administrative registre For at lette respondenternes indberetningsbyrde skal de nationale myndigheder og Kommissionen (Eurostat) have adgang til administrative datakilder inden for deres egne offentlige myndigheders arbejdsområde, i det omfang disse data er nødvendige for at udvikle, udarbejde og formidle europæiske statistikker. Medlemsstaterne og Kommissionen fastsætter inden for deres respektive kompetenceområde om fornødent praktiske bestemmelser og begrænsninger og vilkår for at opnå faktisk adgang.
1.2

Udarbejdelse af produkt-specifikke standarder for metoder til kvalitetskorrektion indebærer mulighed for væsentlige forbedringer. ECB kan tilslutte sig den metode, der er valgt i forordningsforslaget for fastsættelse af standarder for kvalitetskorrektion fra sag-til-sag og for klassifikation af alternative metoder til kvalitetskorrektion efter deres relevans. Imidlertid giver sådanne standarder mulighed for forskellig praksis mellem de nationale harmoniserede forbrugerprisindekser, hvorfor en fuldstændig harmonisering af kvalitetskorrektionsmetoder bør være slutmålet. Da gennemførelse af aftalte og effektive standarder desuden er meget væsentlig, skal ECB kraftigt henstille, at gennemførelsen af forordningsforslaget ledsages af en regelmæssig indberetning om, hvorledes gennemførelsen forløber i medlemsstaterne og af en nøje overvågning af overholdelsen heraf fra Europa-Kommissionens side. En sådan overvågning bør sigte mod at tilskynde medlemsstaterne til en effektiv anvendelse af A-metoder til kvalitetskorrektion, idet dette er den bedste måde til at fremme både sikkerheden af det harmoniserede forbrugerindeks og sammenlignelighed mellem medlemsstaterne. Såfremt det kan påvises, at sådanne foranstaltninger ikke er tilstrækkelige til at medvirke til den fornødne grad af sammenlignelighed, imødeser ECB gerne, at der vedtages foranstaltninger som forudset i artikel 1, stk.3, i forordningsforslaget om at gøre produkt-specifikke standarder for kvalitetskorrektion retligt bindende.
4.

ECB byder åbningen af RK velkommen. ECB forstår, at udover hvad der angives i RK mandatet, vil teksten for TEU forblive uændret (3) ECB skal i særdeleshed udtrykke sin tilfredshed med at det i RK mandatet bekræftes, at prisstabilitet er et af Unionens formål (4), og at pengepolitik er udtrykkeligt nævnt som én af Unionens enekompetencer. ECB hilser også revisionen af artiklen om Unionens formål velkommen, så at den vil omfatte oprettelsen af en økonomisk og monetær union, der har euroen som valuta (5).
DA Den Europæiske Unions Tidende C 160/1

DEN EUROPÆISKE CENTRALBANKS UDTALELSE

af 5. juli 2007

efter anmodning fra Rådet for Den Europæiske Union om forslag til Rådets forordning om ændring af forordning (EF) nr. 974/98 med henblik på indførelse af euroen i Cypern, om et forslag til Rådets forordning om ændring af forordning (EF) nr. 974/98 med henblik på indførelse af euroen i Malta, om et forslag til Rådets forordning om ændring af forordning (EF) nr. 2866/98 vedrørende omregningskursen til euroen for Cypern og om et forslag til Rådets forordning om ændring af forordning (EF) nr. 2866/98 vedrørende omregningskursen til euroen for Malta

(CON/2007/19)

(2007/C 160/01)

Indledning og retsgrundlag

Den 25. maj 2007 modtog Den Europæiske Centralbank (ECB) en anmodning fra Rådet for Den Europæiske Union om en udtalelse om et forslag til Rådets forordning om ændring af forordning (EF) nr. 974/98 med henblik på indførelse af euroen i Cypern (1) og om en udtalelse om et forslag til Rådets forordning om ændring af forordning (EF) nr. 974/98 med henblik på indførelse af euroen i Malta (2). Den 4. juli 2007 modtog ECB en anmodning fra Rådet for Den Europæiske Union om en udtalelse om et forslag til Rådets forordning om ændring af forordning (EF) nr. 2866/98 vedrørende omvekslingskursen til euroen for Cypern (3) og om en udtalelse om et forslag til Rådets forordning om ændring af forordning (EF) nr. 2866/98 vedrørende omvekslingskursen til euroen for Malta (4). (Herefter »forordningsforslagene«).

ECB's kompetence til at afgive udtalelse fremgår af artikel 123, stk. 5, i traktaten om oprettelse af Det Europæiske Fællesskab. I overensstemmelse med artikel 17.5, første punktum, i forretningsordenen for Den Europæiske Centralbank er denne udtalelse vedtaget af Styrelsesrådet.

1. Bemærkninger

1.1 Forordningsforslagene vil muliggøre indførelse af euroen som valuta i Cypern og Malta efter ophævelsen af Cyperns og Maltas dispensation i overensstemmelse med fremgangsmåden i traktatens artikel 122, stk. 2.

1.2 ECB kan tilslutte sig forordningsforslagene.

Udfærdiget i Frankfurt am Main, den 5. juli 2007. Jean-Claude TRICHET Formand for ECB

(1) KOM(2007) 257 endelig udg.

(2) KOM(2007) 260 endelig udg.

(3) SEK(2007) 836 endelig udg.

(4) SEK(2007) 837 endelig udg.
DA Den Europæiske Unions Tidende C 180/1

DEN EUROPÆISKE CENTRALBANKS UDTALELSE

af 3. juli 2008

efter anmodning fra Rådet for Den Europæiske Union om forslag til Rådets forordning om ændring af forordning (EF) nr. 974/98 med henblik på indførelse af euroen i Slovakiet og om et forslag til Rådets forordning om ændring af forordning (EF) nr. 2866/98 med henblik på omregningskursen til euroen i Slovakiet

(CON/2008/28)

(2008/C 180/01)

Indledning og retsgrundlag

Den 20. maj 2008 modtog Den Europæiske Centralbank (ECB) en anmodning fra Rådet for Den Europæiske Union om en udtalelse om et forslag til Rådets forordning om ændring af forordning (EF) nr. 974/98 med henblik på indførelse af euroen i Slovakiet (1). Den 30. juni 2008 modtog ECB en anmodning fra Rådet for Den Europæiske Union om en udtalelse om et forslag til Rådets forordning om ændring af forordning (EF) nr. 2866/98 med henblik på omregningskursen til euroen for Slovakiet (2).

ECB's kompetence til at afgive udtalelse fremgår af artikel 123, stk. 5, i traktaten om oprettelse af Det Europæiske Fællesskab. I overensstemmelse med artikel 17.5, første punktum, i forretningsordenen for Den Europæiske Centralbank er denne udtalelse vedtaget af ECB's Styrelsesråd.

Bemærkninger

1. Forordningsforslagene vil muliggøre indførelse af euroen som valuta i Slovenien efter ophævelsen af Sloveniens dispensation i overensstemmelse med fremgangsmåden i traktatens artikel 122, stk. 2.

2. ECB skal udtrykke sin tilfredshed med forslagene til forordning.

Udfærdiget i Frankfurt am Main, den 3. juli 2008. Jean-Claude TRICHET Formand for ECB

(1) KOM(2008) 250 endelig udg.

(2) SEC(2008) 2107 endelig udg.
6.

ECB glæder sig over, at den foretrukne referenceperiode for indsamling af oplysninger er et gennemsnit af perioden, samtidig med at der fortsat er mulighed for at benytte et punktestimat, så længe det vurderes at være repræsentativt for den pågældende periode. Undersøgelser har vist, at tidspunktet for indsamling af oplysninger kan have en stor indflydelse på oplysningerne. ECB foreslår derfor, at der tages hensyn hertil i de kvalitetsrapporter, som kræves i henhold til det første forslag til forordning.
2.

ECB bemærker, at i henhold til forslaget til forordning skal medlemsstaterne kun udarbejde og indberette data om følgende forhold til Kommissionen for De Europæiske Fællesskaber, såfremt disse fremgår af de toldangivelser, der indgives til deres toldmyndigheder: i) den endelige bestemmelsesmedlemsstat ved indførsel, ii) den egentlige udførselsmedlemsstat ved udførsel og iii) transaktionens art (2). Tilsvarende er en medlemsstat kun forpligtet til at videresende registreringer om indførsel og udførsel til en anden medlemsstat, når toldmyndighederne i begge medlemsstater har etableret en ordning for gensidig elektronisk udveksling af de relevante data (3) ECB skal bemærke, at de forannævnte data er vigtige til sikring af en høj kvalitet i statistikken for euroområdet som omtalt i første punkt og skal henstille, at der snarest muligt tages skridt til at indføre de nødvendige ændringer i fællesskabstoldkodeksen (4) og i ordningen for udveksling af data blandt toldmyndighederne i hele EU, for at undgå risiko for en forringelse af datakvaliteten.
DA Den Europæiske Unions Tidende C 284/1

DEN EUROPÆISKE CENTRALBANKS UDTALELSE

af 5. november 2009

om henstillinger med henblik på Rådets beslutninger om Det Europæiske Fællesskabs holdning til genforhandlingen af den monetære aftale med Vatikanstaten og om Det Europæiske Fællesskabs holdning til genforhandlingen af den monetære aftale med Republikken San Marino

(CON/2009/91)

2009/C 284/01

Indledning og retsgrundlag

Den Europæiske Centralbank (ECB) modtog den 27. oktober 2009 en anmodning fra Rådet for Den Europæiske Union om en udtalelse om en henstilling med henblik på Rådets beslutning om Det Europæiske Fællesskabs holdning til genforhandlingen af den monetære aftale med Vatikanstaten (1) (i det følgende benævnt »beslutningsudkast vedrørende Vatikanstaten«) og om Det Europæiske Fællesskabs holdning til genforhandlingen af den monetære aftale med Republikken San Marino (2) (herefter benævnt »beslutningsudkast vedrørende San Marino«).

ECB’s kompetence til at afgive udtalelse fremgår af artikel 111, stk. 3, i traktaten om oprettelse af Det Europæiske Fællesskab. I overensstemmelse med artikel 17.5, første punktum, i forretningsordenen for Den Europæiske Centralbank er denne udtalelse vedtaget af ECB’s Styrelsesråd.

Generelle bemærkninger

ECB hilser beslutningsudkastene velkommen, som 10 år efter indførelsen af euroen har til formål at ændre de monetære aftaler med Vatikanstaten og Republikken San Marino, særligt med henblik på at sikre lige vilkår med hensyn til forpligtelserne for de lande, der har undertegnet de monetære aftaler med Fællesskabet, og skabe opfølgningsmekanismer, der indfører en ensartet metode til beregning af lofterne for udstedelse af euromønter og tilladelse til at benytte andre møntanstalter end den italienske møntanstalt til produktion af mønter for Vatikanstaten og Republikken San Marino.

ECB har noteret sig, at beslutningsudkastene (3) bestemmer, at Fællesskabsaftalerne skal indgås af Rådet. Såfremt denne regel ændres, således at Rådet ikke længere indgår disse aftaler, finder ECB, at Det Økonomiske og Finansielle Udvalg og ECB bør være berettiget til at anmode om, at aftalerne fremsendes til Rådet, således som Rådet bestemte, da det oprindelig besluttedes at indlede forhandlinger om afslutning af Fællesskabsaftalerne med Vatikanstaten og Republikken San Marino (4).

Hvor ECB foreslår ændringer af beslutningsudkastene, vedlægges som bilag ændringsforslag med begrundelse herfor.

Udfærdiget i Frankfurt am Main, den 5. november 2009. Jean-Claude TRICHET Formand for ECB

(1) KOM(2009) 570 endelig udg.

(2) KOM(2009) 572 endelig udg.

(3) Artikel 4.

(4) Jf. artikel 8 i Rådets beslutning 1999/97/EF af 31. december 1998 om Fællesskabets holdning til en aftale om de monetære relationer med Republikken San Marino (EFT L 30 af 4.2.1999, s. 33) og artikel 8 i Rådets beslutning 1999/98/EF af 31. december 1998 om Fællesskabets holdning til en aftale om de monetære relationer med Vatikanstaten (EFT L 30 af 4.2.1999, s. 35).
Forklaring Den foreslåede ordlyd følger retningslinjerne i Formularsamling til brug ved udarbejdelsen af retsakter i Rådet for Den Europæiske Union SN 1315/1/08 Rev 1, s. 3), som kan findes i engelsk elektronisk udgave på http://ec.europa.eu, hvorefter »denne formel anvendes i stedet for den sædvanlige formel, når forordningen ikke gælder for eller i alle medlemsstater (f.eks. medlemsstater, der ikke deltager i euroen…)«.
2.1.

Forordningsudkastet tillader på trods heraf to forskellige metoder til behandling af sæsonprodukter, hvor der enten anvendes indeks med faste årlige vægte eller indeks med undergruppespecifikke sæsonvægte. Uanset at forordningsudkastet fastlægger visse begrænsninger for anvendelsen af disse to typer af indeks med henblik på at begrænse grænseoverskridende usammenlignelighed i resultaterne, har simuleringer vist, at de to metoder under visse betingelser stadig fører til helt forskellige udfald. ECB ville derfor foretrække en snævrere norm, der kun tillader anvendelse af én af de to forskellige metoder, for dermed yderligere at forbedre sammenligneligheden i behandlingen af sæsonprodukter. Hvis det derimod ikke forventes, at et valg mellem de to metoder ville have en væsentlig indvirken på det samlede HICP-indeks, og hvis udeladelse af én af metoderne i forordningen ville føre til en betydelig forsinkelse i vedtagelse heraf, ville ECB hilse det velkomment, hvis behandlingen af sæsonprodukter blev begrænset til én af de to metoder i fremtidige revisioner af forordningen.
Begrundelse: Den anden henvisning i forordningsudkastet henviser til retsgrundlaget for lovudkastet. Herved henvises til HICP-forordningens artikel 5, stk. 3, hvorefter Kommissionen skal i) vedtage de gennemførelsesforanstaltninger, som er nødvendige for at sikre HICP’ernes sammenlignelighed samt for at bevare og forbedre deres pålidelighed og relevans, og ii) anmode ECB om at afgive en udtalelse om foranstaltninger, som den foreslår forelagt udvalget. Derfor bør der i anden henvisning i forordningsudkastet henvises til HICP-forordningens artikel 5, stk. 3, i stedet for til HICP-forordningens artikel 3 vedrørende dens anvendelsesområde. Da det i henhold til traktatens artikel 127, stk. 4, kræves, at ECB høres om forordningsudkastet, bør der i forordningsudkastet indsættes en henvisning i denne henseende i overensstemmelse med traktatens artikel 296, hvorefter retsakter skal begrundes og henvise til bl.a. de udtalelser, der kræves i henhold til traktaterne.